**DĖL IKIMOKYKLINIO IR PRIEŠMOKYKLINIO UGDYMO PASLAUGŲ TEIKIMO ROKIŠKIO RAJONO SAVIVALDYBĖS ŠVIETIMO ĮSTAIGOSE 2018 METŲ LIEPOS IR RUGPJŪČIO MĖNESIAIS**

2018 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 8 punktu, atsižvelgdama į ženkliai sumažėjusį vaikų lankomumą Rokiškio rajono švietimo įstaigų ikimokyklinio ir priešmokyklinio ugdymo grupėse vasaros mėnesiais ir 2018 m. liepos-rugpjūčio mėnesiais numatomą ikimokyklinio ugdymo grupių remontą Rokiškio lopšelyje-darželyje „Pumpurelis”, Rokiškio rajono savivaldybės taryba n u s p r e n d ž i a:

1. Neteikti ugdymo paslaugų Rokiškio rajono savivaldybės švietimo įstaigose:

1.1. 2018 m. liepos 2 d. − 2018 m. rugpjūčio 31 d. Kamajų ikimokyklinio ugdymo skyriuje, Pandėlio ir Panemunėlio universaliuose daugiafunkciuose centruose, Rokiškio Senamiesčio progimnazijos Laibgalių ikimokyklinio ir pradinio ugdymo skyriuje;

1.2. 2018 m. birželio 15 d. − 2018 m. rugpjūčio 31 d. Kriaunų pagrindinėje mokykloje;

1.3. 2018 m. liepos 2 d. − 2018 m. rugpjūčio 17 d. Juodupės lopšelyje-darželyje, Kavoliškio mokykloje-darželyje, Obelių lopšelyje-darželyje;

1.4. 2018 m. birželio 1 d. ‒ 2018 m. rugpjūčio 31 d. Pandėlio pradinės mokyklos Kazliškio ikimokyklinio ir pradinio ugdymo skyriuje.

2. Teikti nuo 2018 m. liepos 2 d. iki 2018 m. rugpjūčio 17 d. Rokiškio miesto švietimo įstaigose ugdymo paslaugas suformuojant laikinas grupes:

2.1. lopšelyje-darželyje „Nykštukas“, mokykloje-darželyje „Ąžuoliukas“ po dvi grupes;

2.2. lopšeliuose-darželiuose „Varpelis“ ir „Pumpurėlis“ po tris grupes.

3. Nustatyti, kad nuo 2018 m. liepos 2 d. iki 2018 m. rugpjūčio 17 d. Rokiškio miesto lopšeliuose-darželiuose „Nykštukas“, „Pumpurėlis“, „Varpelis“ ir mokykloje-darželyje „Ąžuoliukas“:

3.1. ugdymo paslaugos teikiamos vaikams, kurių tėvai (globėjai) tuo laikotarpiu dirba ir kartu su prašymu (1 priedas) pateikia švietimo įstaigai pažymas apie tai, kad tuo metu jie neatostogauja;

3.2. ugdymo paslaugos teikiamos socialinės rizikos šeimose augantiems vaikams, Vaiko teisių apsaugos skyriaus ar Rokiškio rajono seniūnijų teikimu;

4. Įpareigoti:

4.1. Rokiškio lopšelio-darželio „Varpelis“ direktorių paruošti vieną grupę ir sudaryti sąlygas lopšelio-darželio „Pumpurėlis“ vaikams nuo 2018 m. liepos 2 d. iki 2018 m. rugpjūčio 17 d. lankyti lopšelį-darželį „Varpelis“;

4.2. Rokiškio mokyklos-darželio „Ąžuoliukas“ direktorių paruošti dvi grupes ir sudaryti sąlygas lopšelio-darželio „Pumpurėlis“ vaikams nuo 2018 m. liepos 2 d. iki 2018 m. rugpjūčio 17 d. lankyti mokyklą-darželį „Ąžuoliukas“;

4.3. Rokiškio rajono švietimo įstaigų, įgyvendinančių ikimokyklinio ugdymo programas, vadovus informuoti ugdytinių tėvus (globėjus) apie ugdymo paslaugų teikimą vasaros metu;

4.4. Rokiškio miesto lopšelių-darželių „Nykštukas“, „Pumpurėlis“, „Varpelis“ ir mokyklos-darželio „Ąžuoliukas“ direktorius iki 2018 m. birželio 11 d. Švietimo skyriui pateikti vaikų, kurie lankys įstaigą vasaros laikotarpiu, sąrašus.

5. Sudaryti sąlygas vaikams, kurie lanko kaimo vietovėse esančias švietimo įstaigas ir kuriems 2018 m. liepos-rugpjūčio mėnesiais reikalinga institucinė priežiūra, lankyti Rokiškio mieste esančią švietimo įstaigą. Tėvai prašymus (2 priedas) iki 2018 m. birželio 11 d. pateikia Švietimo skyriui.

6. Vaikams, lankantiems 2018 m. liepos 2 d. − 2018 m. rugpjūčio 17 d. Rokiškio miesto švietimo įstaigas, netaikyti Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo 15.6. punkto nuostatų.

Šis sprendimas per vieną mėnesį gali būti skundžiamas Regionų administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Jolita Geidanienė

Rokiškio rajono savivaldybės tarybai

**DĖL TEIKIAMO SPRENDIMO PROJEKTO „DĖL IKIMOKYKLINIO IR PRIEŠMOKYKLINIO UGDYMO PASLAUGŲ TEIKIMO ROKIŠKIO RAJONO SAVIVALDYBĖS ŠVIETIMO ĮSTAIGOSE 2018 METŲ LIEPOS IR RUGPJŪČIO MĖNESIAIS”**

**AIŠKINAMASIS RAŠTAS**

2018 m. balandžio 27 d.

**Parengto** **sprendimo** **projekto tikslas ir uždaviniai.** Nustatyti Rokiškio rajono švietimo įstaigose ikimokyklinio ir priešmokyklinio ugdymo paslaugų teikimą vaikams 2018 m. liepos-rugpjūčio mėnesiais.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 6 straipsnio 8 punktas (ikimokyklinio ugdymo organizavimas yra savarankiška savivaldybės funkcija).

**Sprendimo projekto esmė.** Vasaros laikotarpiu,liepos-rugpjūčio mėnesiais, ženkliai sumažėja vaikų skaičius darželiuose. Rokiškio mieste kasmet nuo liepos iki rugpjūčio vidurio dirbdavo tik vienas budintis darželis. 2017 metų vasarą dirbo visos Rokiškio miesto ikimokyklinio ugdymo įstaigos. Vaikai, kuriems buvo reikalinga institucinė priežiūra vasarą, ir toliau lankė tą patį darželį. Šią vasarą l.-d. “Pumpurėlis” vyks remontas, todėl šio darželio vaikai lankys m.-d. „Ąžuoliukas” (2 grupės) ir l.-d. ,,Varpelis” (viena grupė). Kitos rajono švietimo įstaigos neteiks ugdymo paslaugų pagal sprendimo projekte išdėstytą laiką. Vaikai, kurie lanko kaimo vietovėse esančius darželius ir kuriems bus reikalinga institucinė priežiūra liepos-rugpjūčio mėnesiais, galės lankyti vieną iš Rokiškio mieste esančių švietimo įstaigų. Sprendimo projektas parengtas 2018 m. balandžio 12 d. kartu su Rokiškio miesto ikimokyklinio ugdymo įstaigų vadovais.

**Galimos pasekmės priėmus siūlomą tarybos sprendimo projektą.**

Teigiamos – vaikams, kurie lanko Rokiškio mieste esančius darželius ir kuriems bus reikalinga institucinė priežiūra, jiems bus sudarytos sąlygos liepos-rugpjūčio mėnesiais lankyti darželį. Kitų rajono darželių vaikai, kuriems bus reikalinga liepos-rugpjūčio mėnesiais institucinė priežiūra, galės lankyti vieną iš Rokiškio mieste esančių darželių.

Neigiamos – neigiamų pasekmių nenumatoma.

**Kokia sprendimo projekto nauda Rokiškio rajono gyventojams**. Tėvai, kurių vaikams bus reikalinga ikimokyklinio ugdymo įstaigų paslauga vasarą, turės galimybę vaikus leisti į darželį ir liepos-rugpjūčio mėnesiais.

**Finansavimo šaltiniai ir lėšų poreikis.** Sprendimo nutarimui įgyvendinti lėšos yra suplanuotos. Dėl darbo vasaros metu mokinio krepšelio ir savivaldybės finansavimas – po 5000 eurų vienai grupei.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksmais.

Švietimo skyriaus vyriausioji specialistė Jolita Geidanienė